recursal/SuperWikiNEXT-32B huggingface dataset:
**פראסטרפותריום** (שם מדעי: ***Parastrapotherium***; מילולית: "קרוב לאסטרפותריום") הוא סוג של יונק נכחד מהסדרה אסטרפותרים, אשר חי באמריקה הדרומית בסוף האוליגוקן עד המיוקן שלפני 23-17.5 מיליון שנה. בסוג זה שמאובניו התגלו בארגנטינה והוא תואר ב-1985 היו 5 מינים בעלי מבנה שיניים דומה שהיו מהגדולים שבבני הסדרה אך חלקם קטנים בהרבה. עם זאת ייתכן שחלק מהמינים לא קרובים באמת אחד לשני וקשה להכליל אותם.

מאפיינים
--------

הפראסטרפותריום היה דומה לאסטרפותריום אך היה בעל שיניים חותכות רבות יותר בלסתותיו והיה בעל ניבים ארוכות משני צידי הלסת מופנות למעלה. מבנה הראש היה ארוך ובעל חדק ארוך ורחב המופנה מטה. מבנה גופו היה חביתי ושמנמן. המשקל המקסימלי שלו הגיע ל-3,500 ק"ג עד ל-1,900 ק"ג, מה שהופך אותו לגדול בבני סדרתו לאחר ההילרקותריום שהתגלה ב-2015. הוא היה צמחוני וניזון מצמחייה עשבונית שהתפתחה באוליגוקן ובערבות המיוקן.

קישורים חיצוניים
----------------

ויקישיתוף מדיה וקבצים בנושא **פראסטרפותריום** בוויקישיתוף
* פראסטרפותריום, באתר האנציקלופדיה של החיים (באנגלית)
* פראסטרפותריום, באתר GBIF (באנגלית)
**קונגר אמריקאי** (שם מדעי: *Conger oceanicus*) הוא מין דג ימי ממשפחת הקונגריים. הוא קרובו של המין הגדול ביותר בסדרת הצלופחאים - קונגר אירופי. הוא חי רק במימי האוקיינוס האטלנטי שלחופי אמריקה. תחומי מחייתו הם מנובה סקוטיה בצפון לצפון-מזרח פלורידה וצפון מפרץ מקסיקו בדרום. כמה דיווחים שלו נרשמו גם מהאי סנט הלנה שבאמצע האוקיינוס האטלנטי.

קונגר זה קטן מקרובו האירופאי אך עדין גדול מאוד ובבגרותו יכול להגיע לאורך של 2 מטר ולמשקל של מעל 40 קילוגרם. הוא בעל גוף מוארך בצבע אפור כהה ובעל עיניים קטנות ולסתות גדולות. הוא מצוי על קרקעית הים רוב זמנו ויוצא לצוד בשעות החשיכה.

צייד זה מתמקד במיני סרטנים, דגים קטנים ורכיכות שונות והוא יגוון גם בנבלות שנפלו לקרקעית הים. הקונגר יכול לצלול לעומק התהומות בחיפוש מזון ולעיתים יעלה גם בשפכי נהרות אך לא כהתנהגות קבועה. הצעירים מצויים במים כפלנקטון שצף על זרם הגולף. הבוגרים נודדים לעבר ים סרגסו בו הם משריצים צאצאים על אצות הסרגסום ונעלמים, ככל הנראה מתים.

קישורים חיצוניים
----------------

ויקישיתוף מדיה וקבצים בנושא **קונגר אמריקאי** בוויקישיתוף
* קונגר אמריקאי, באתר ITIS (באנגלית)
* קונגר אמריקאי, באתר NCBI (באנגלית)
* קונגר אמריקאי, באתר FishBase (באנגלית)
* קונגר אמריקאי, באתר GBIF (באנגלית)

הערות שוליים
------------

1. ↑  קונגר אמריקאי באתר הרשימה האדומה של IUCN
**עייתא אל-ג'בל (**בערבית לבנונית: **عيتا الجبل**)  הוא כפר בנפת בינת ג'בייל, מחוז א-נבטיה בדרום לבנון, כ-112 קילומטרים מביירות. הכפר ממוקם בפאתיה הדרומיים של העיירה תבנין, בלב קהילת השיעה המוסלמית הלבנונית ברמת תבנין. הכפר שוכן בגובה של 680 מטר מעל פני הים.

היסטוריה
--------

עיתה אל-ג'בל זוהה עם בית עית, מקום המוזכר בספרות חז"ל כמי שנמצא על הגבול שסימן את הגבול הצפוני ביותר של ההתיישבות היהודית עם שובם של היהודים מגלות בבל במאות ה-6 לפני הספירה עד ה-5 לפני הספירה. מחקרים עכשוויים מצביעים על כך שטקסט זה נכתב במאה ה-2 לספירה, כשש מאות שנה לאחר שיבת ציון. למרות מקורו המאוחר יותר, הוא משקף מציאות עתיקה, שכנראה נובעת מהתקופה החשמונאית או ההרודיאנית, בסביבות המאה ה-2 או ה-1 לפני הספירה. 

### התקופה העות'מאנית

ברישומי המס העות'מאניים משנת 1596, הכפר, ששמו היה *עיתה אל-ג'אר*, היה ממוקם *בנהייה (נפה)* העות'מאנית של תבנין מתחת לליווה של צפת, עם אוכלוסייה של 12 משקי בית ו-3 רווקים, כולם מוסלמים. תושבי הכפר שילמו מס קבוע של 25% על מוצרים חקלאיים, כמו חיטה (2,600 אקצ'ה ), שעורה (1,400 אקצ'ה), עצי זית (500 אקצ'ה), עיזים וכוורות (400 אקצ'ה), בנוסף ל"הכנסות מזדמנות. "(137 אקצ'ה) ומכבש לשמן זית או סירופ ענבים (12 אקצ'ה); סך של 5,049 אקצ'ה. חלק מההכנסות הלכו לווקף. 

בשנת 1856 הוא נקרא *עייתא את תות* על מפת ארץ ישראל/לבנון של קיפרט שפורסמה באותה שנה,  בשנת 1875 ויקטור גרן תיאר את הכפר "משמאלי, מעבר לוואדי, [נמצא] הכפר על גבעה גבוהה; הוא לא נראה מאוד משמעותי והוא מיושב על ידי מתואלים. "

 עיתה אל-ג'בל מוצגת בין הכפרים המקיפים את תבנין בשנות ה-80 במפת הקרן לחקר ארץ ישראל
בשנת 1881, תיאר סקר ארץ-ישראל המערבית של הקרן לחקר פלסטין את הכפר: "כפר, בנוי אבן, המכיל כחמישים מתואלים, ממוקם על ראש גבעה, עם תאנים, זיתים ואדמות עיבוד מסביב. יש שני בורות מים בכפר". 

### שלטון צרפתי

מחוז בינת ג'בייל הנוכחי נוצר בשנת 1922 על ידי רשויות המנדט הצרפתיות.

ראו גם
------

* צבא דרום לבנון
* מלחמת האזרחים בלבנון
* קרב עייתא א-שעב

קישורים חיצוניים
----------------

ויקישיתוף מדיה וקבצים בנושא **עייתא אל-ג'בל** בוויקישיתוף

הערות שוליים
------------

1. ↑  Âita ez Zutt, meaning "the high mountain of the Zutt", according to Palmer 1881, p. 17
2. ↑  פרנקל, רפאל; פינקלשטיין, ישראל; Frankel, Raphael; Finkelstein, Israel (1983). "'The Northwest Corner of Eretz-Israel' in the Baraita 'Boundaries of Eretz-Israel' / 'מקצוע צפונית מערבית של ארץ-ישראל' בברייתת התחומין". *Cathedra: For the History of Eretz Israel and Its Yishuv / קתדרה: לתולדות ארץ ישראל ויישובה* (27): 44–45. ISSN 0334-4657.
3. ↑  Frankel, R. & Finkelstein, I. (1983), p. 44
4. ↑  Hütteroth and Abdulfattah, 1977, p. 183
5. ↑  Note that Rhode, 1979, p. 6 (אורכב 20.04.2019 בארכיון Wayback Machine) writes that the register that Hütteroth and Abdulfattah studied was not from 1595/6, but from 1548/9
6. ↑  Kiepert, 1856, Map of Northern Palestine/Lebanon
7. ↑  Guérin, 1880, p. 385
8. ↑  Conder and Kitchener, 1881, p. 94
9. ↑  Ahmad Rida, *Memoirs of History* (**مذكرات للتاريخ**), Dar An-Nahar: Beirut 2009, pp. 138, 179, 180, 183, 227.
פירוש נוסף ערך זה עוסק בסוגת מוזיקה ואמנות במה. אם התכוונתם למשמעות אחרת, ראו אסטרדה (פירושונים).
**אסטרדה** (מצרפתית: **estrade**, במה להופעות) היא סוג של אמנות הבמה בתחום עסקי השעשועים , בדומה ל שירה, ריקוד, קרקס על במה, אשליה, ז'אנר דיבורי, פרודיה, ליצנות. אמנים המופיעים בז'אנר האסטרדה נקראים אמני אסטרדה. 

תחילת דרכו של ז'אנר האסטרדה בברית המועצות. אומנות זו נתמכה על ידי המדינה, באמצעות מימון של אולפנים וקבוצות נוער. כתוצאה מכך, התגבשה קבוצה סגורה של פרפורמרים מקצועיים (מה שנקרא "אמני מדינה") שההופעה שלהם בטלוויזיה הממלכתית הייתה מותנית באישור מפלגת השלטון (המפלגה הקומוניסטית של ברית המועצות), וניתן היה לצנזר את הופעותיהם של אמנים אחרים (מצב דומה מתרחש בצפון קוריאה). הרכבים ווקאליים ואינסטרומנטליים (VIA) הפכו לתופעת אסטרדה סובייטית בעיקר בשנות השישים והשמונים. עם מוזיקת האסטרדה מזוהה המושג שלאגר (להיט) - שיר פופולרי עם לחן מזוהה.

האסטרדה הרוסית היא כיום קבוצה מגוונת של אנשים יצירתיים המייצגים גם את ז'אנר אסטרדת השירה וגם ז'אנרים אחרים של אמנות הבמה. ז'אנר אסטרדת השירה מיוצג על ידי: אלה פוגצ'ובה, מוסלים מגומאייב, ולרי לאונטייב, סופיה רוטרו, פיליפ קירקורוב, אולג גזמנוב, לב לשצ'נקו, יוסיף קובזון, הרכבים ווקאליים ואינסטרומנטליים (VIA), להקות פופ ולהקות רוק: "סמוצבטי", "פסניארי", "משינה ורמני", "זמלניאה", "אריה", "אליסה", "מומיי טרול","זמפירה" ורבים אחרים. ז'אנר דיבורי מיוצג על ידי אמנים כמו גנאדי חזנוב, יבגני פטרוסיאן, יפים שיפרין, ויקטור קוקליושקין, קלרה נוביקובה, סמיון אלטוב, אלנה סטפננקו, ליון איזמילוב, מיכאל זדורנוב, פאבל ווליה, גאריק מרטירוסיאן, צוות אורלסקיאה פלמניאה ואחרים. כסוג של פעילות תרבותית וכלכלית, אסטרדה היא חלק בלתי נפרד מעסקי השעשועים.

קיימים גם תיאטרוני אסטרדה, למשל תיאטרון אסטרדה של מוסקבה, תיאטרון אסטרדה של סנט פטרסבורג ותיאטרון אסטרדה של קייב. בתיאטרונים כאלה, ככלל,שולט הז'אנר הדיבורי וגם הופעות הומוריסטיות וסאטירה.

בעיתונות הרוסית, כשכותבים על זמרי אסטרדה וכוכבי אסטרדה, לעיתים משתמשים בסיווג אלגורי, ומוסיף תואר לשמו של אמן האסטרדה. לדוגמה, "פרימדונה של האסטרדה הרוסית", "מלך הזוהר", "מלך השאנסון הרוסי", "פטריארך אסטרדה". כמו כן, לעיתים קרובות נהוג להוסיף תואר כבוד רשמי המהווה חלק ממערכת פרסי המדינה של הפדרציה הרוסית, כמו "אמן הכבוד של הפדרציה הרוסית" או "אמן העם של הפדרציה הרוסית".

הערות שוליים
------------

1. ↑
**גזאמטקונסטוורק** (בגרמנית: **Gesamtkunstwerk**, בתרגום מילולי: יצירת אמנות כוללת) הוא מונח גרמני המיוחס למלחין האופרה הגרמני ריכרד וגנר ומשמעו הצגה אופראית הכוללת מוזיקה, תיאטרון ואמנויות חזותיות. וגנר גרס, שבטרגדיה היוונית העתיקה היו כל האמנויות האלה שלובות וממוזגות, אך לאחר זמן נפרדו והתרחקו. וגנר התייחס בביקורתיות אל האופרה של תקופתו, ששמה דגש רב מדי על המוזיקה ולא כללה דרמה איכותית.

המונח, שאפשר לתרגמו גם כ"סינתזה של האמנויות", מקובל בשימוש (בעיקר בפי דוברי גרמנית) לתיאור כל מיזוג או שילוב של צורות אמנויות אחדות.

המונח נמצא בשימוש גם באדריכלות לתיאור בניין, שכל חלק בו מעוצב כחלק ממכלול שלם.

וגנר ייחס חשיבות רבה ליסודות של "קביעת הלך נפש", כמו החשכת האולם, אפקטים קוליים וסידורי ישיבה, הממקדים את תשומת לב הקהל בבמה כדי שישקע לחלוטין בעולם הדמיון של הדרמה המוזיקלית. תפיסות אלה היו מהפכניות לשעתן, בעיקר בהשוואה לאווירה המקובלת בבתי אופרה של המאות הקודמות, כאשר הקהל התעניין לא פחות, ואולי אף יותר, במתרחש בתאי האצולה מאשר על הבמה ורוב ההצגה, פרט לאריות החשובות של הפרימדונה ושל הטנור המוביל, שימשה רק רקע לסצנה החברתית. כיום, בסביבה האופראית המודרנית, רעיונותיו של וגנר נתפסים כמובנים מאליהם.

ראו גם
------

* אופרה
* אופרה גרמנית
* ריכרד וגנר
* פסטיבל ביירוית

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012575348305171
* GND: 4156925-8
* LCCN: sh2020012288

 |
**מלבינה צ'יזמדיה** (בהונגרית: **Csizmadia Malvina**;‏ 20 במאי 1926 – 30 באפריל 2010) הייתה ישראלית ילידת הונגריה שהוכרה כחסידת אומות העולם על כך שהצילה יהודים ממוות יחד עם אמה ואחיותיה במלחמת העולם השנייה.

מלבינה צ'יזמדיה בצעירותה

פעילות בתקופת השואה להצלת יהודים
--------------------------------

ב-19 במרץ 1944, פלשה גרמניה להונגריה והוקם מחנה עבודה במקום בית ספר אשר היה צמוד לבית משפחת צ’יזמדיה. בבית התגוררו האם מריה צ'יזמדיה ושלושת בנותיה, אירן מלבינה ואולגה. מלבינה הייתה נערה בת 18 והתעניינה מאוד במתרחש מעבר לגדר התיל אשר הקיפה את המחנה והחליטה יום אחד לטפס אל מעבר לגדר. שם פגשה את טבח המחנה אשר היה יהודי והציעה לו את עזרתה בשליחת מכתבים והברחת אוכל אל תוך המחנה. בהתחלה אחיותה ואמה התנגדו לכך וניסו להניא אותה מלעזור, כי ידעו שאם יתפסו חייהן וחיי האסירים יהיו בסכנה. בית משפחת צ’יזמדיה הפך לנקודת הקשר והחיבור בין האסירים לבין העולם שמחוץ למחנה כשהאסירים היו מתגנבים לבית ונפגשים בו עם קרובי משפחה. כאשר הצבא האדום התקרב אל הונגריה מלבינה ומשפחתה חששו שהנאצים יתחילו להעביר את האסירים אל מחנות ריכוז אחרים ולכן החליטו למצוא מקומות מסתור עבור היהודים אסירי המחנה בכפרים ובחוות באזור. מלבינה ומשפחתה הצילו למעלה מ-25 יהודים תוך סיכון חייהן בהברחות אל תוך המחנה ומחוצה לו ובהבאת היהודים אל מקומות המסתור. בנות המשפחה השתמשו בשיטות שונות ויצירתיות כדי להבריח את הגברים, כגון, הכנסתם לשקי תפוחי אדמה, הסתרה מתחת לחבילות חציר ואף שימוש בלבוש נשים.

לאחר המלחמה
-----------

לאחר המלחמה מלבינה ומשפחתה המשיכו לעזור ליהודים בחציית הגבול לצ'כוסלובקיה ומשם היעד הבא היה לארץ ישראל. עם קום המדינה שתי אחיותיה של מלבינה, אורנה שורני ואולגה פישר, התחתנו עם יהודים שהצילו, התגיירו ועלו לישראל ומלבינה ואמה נשארו בהונגריה בכפר בו גרו לפני המלחמה והיחסים עם השכנים הפכו מתוחים. הם קיבלו כינויי גנאי והצקות כל הזמן, אף על פי שהנאצים נוצחו האנטישמיות עדיין הייתה בשיאה. בנובמבר 1949 שתי האחיות שכנעו את מלבינה ואימן לעלות לישראל. לאחר עלייתן, מלבינה התחתנה עם גבר יהודי והתגיירה. מלבינה התגוררה בנהריה. נולד לה בן אחד וממנו שלושה נכדים אשר שירתו כולם ביחידות קרביות בצה"ל. כשגויס נכדה הצעיר, הוא ביקר ביד ושם במדים והצדיע לעץ של סבתו בגן חסידי אומות העולם.

הכרה והנצחה
-----------

ב-30 באוקטובר 1967 הוכרה מלבינה כחסידת אומות העולם על ידי יד ושם וניטע לכבודה עץ בגן חסידי אומות העולם ביד ושם בירושלים.

תמונתה של מלבינה מופיעה באגף חסידי אומות העולם במוזיאון ארצות הברית לשואה ובמוזיאון לוחמי הגטאות.

סיפורה של מלבינה ומשפחתה מונצח ומסופר בסרט "Rescuers: Stories of Courage: Two Families"

קישורים חיצוניים
----------------

* מלבינה צ'יזמדיה, באתר "יד ושם" (באנגלית)
* Rescuers: Stories of Courage: Two Families-Tony Bill,Tim Hunter
*

הערות שוליים
------------

1. 1 2  Csizmadia Malvina The Righteous Among the Nations Database, יד ושם
**אורנה שורני (אירן צ'יזמדיה)** (בהונגרית: **Irén Surányi Csizmadia;** ‏24 ביולי 1928 – 1 בינואר 2017) הייתה חסידת אומות העולם מהונגריה שהצילה יהודים יחד עם אחיותיה ואמה.

פעילות בתקופת השואה להצלת יהודים
--------------------------------

אירן התגוררה עם אחיותיה אולגה שרה פישר (צ'יזמדיה) ומלבינה צ'יזמדיה ואמה מריה צ'יזמדיה בעיר שאטוראליאויהיי, הונגריה. אמה מריה הייתה אלמנה ועבדה כתופרת.

ב-10 במאי 1944 הועברו כ-210 אסירים יהודים למחנה עבודה שהוקם בעיר שאטוראליאאויהי אשר סמוך אליו התגוררה משפחת צ'יזמדיה. לאחר הגעתם של האסירים למקום, עזרו אירן, שתי אחיותיה הגדולות אולגה ומלבינה, ואימם מריה לאסירים על ידי הברחת אוכל למקום, הברחת מכתבים למחנה פנימה והחוצה ממנו, וכן עזרו לאסירים במגוון תחומים.

כאשר הוקם הגטו בעיר, יצרה מלבינה קשר עם אחד האסירים והציעה לו עזרה. תוך זמן קצר הצטרפו אליה גם אירן ואולגה. הן החלו לעזור לאסירים, לספק להם אוכל, לעדכן אותם בידיעות מהרדיו, ולהעביר להם מכתבים. כאשר גילתה זאת אימן היא עודדה אותן להמשיך, והן המשיכו את עבודתן ואף הציעו את ביתן כמקום מסתור ליהודים להיות בו, למרות הידיעה שעונש מוות צפוי לכל מי שנתפס עוזר ליהודים. כאשר התנאים איפשרו אף דאגו להבריח יהודים מן המחנה. סך הכל הצילו בנות המשפחה כ-29 יהודים.

לאחר המלחמה
-----------

לאחר המלחמה המשיכו אירן ומשפחתה לעזור ולסייע ליהודים לעבור לצ'כוסלובקיה בדרכם לארץ ישראל. לאחר כניסת הרוסים להונגריה, בסיום המלחמה החלו להתקבץ שורדים בבית משפחת צ'יזמדיה, ביניהם לדיסלב (נפתלי) שורני אשר התחתן עם אירן, שהתגיירה ושינתה את שמה לאורנה. בשנת 1949 עלו לישראל יחד עם בנם יוסף בן השנה. לאחר עלייתה עודדה אורנה את אחיותיה ואמה לעלות לישראל. אולגה הבכורה התגיירה ונישאה לקרול פישר, שהיה בין היהודים שהצילה ועלתה בדצמבר 1949. האחות השלישית, מלבינה עלתה בעקבות אחיותיה ונישאה לישראלי. משפחת שורני נדדה בין חיפה, תל אביב, עכו, צפת ונהריה. בישראל נולדה לבני הזוג בת. ב-1956 הקימו הזוג שורני מלון קטן בנהריה. ב-2002 נפטר בעלה לדיסלב (נפתלי). במלחמת לבנון השנייה נפגע ביתה של אורנה מקטיושה. אירוע ממנו לא התאוששה עד מותה בשנת 2017.

הכרה והנצחה
-----------

במשך השנים הוכרו שלוש האחיות ואמן כחסידות אומות העולם. במרץ 1987 הוכרו אולגה פישר ומלבינה צ'זמדיה. ב-14 בספטמבר 1995 הוכרו אורנה שורני ואמה מריה צ'זמדיה כחסידות אומות העולם באופן רשמי, ושמן נחקק בקיר הכבוד בגן חסידי אומות העולם ביד ושם בירושלים. במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של אורנה שורני ומשפחתה ואותר מקום קבורתה בבית העלמין בנהריה. בשנת 1998 הופק הסרט Rescuers-Stories of a Courage: Two Families שמבוסס על סיפור משפחת צ'יזמדיה.

לקריאה נוספת
------------

פינצ'בסקי גרשון, חסד אחרון: סיפורם של חסידי אומות העולם בישראל, ירושלים: יש ושם, 2023 עמ' 19.

הערות שוליים
------------

1. ↑  חסידת אומות עולם, באתר הקשר הרב דורי
2. ↑  מתוך תיק 6780, ארכיון יד ושם
3. ↑  אורנה שורני ומריה צ'יזמדיה, באתר יד ושם
4. ↑  האחיות לבית צ’יזמדיה: אולגה פישר, מלבינה צ’יזמדיה ואורנה שורני
5. ↑  חסידת אומות העולם שנישאה ליהודי שהצילה, באתר הארץ
6. ↑  "חסד אחרון": המבצע של שב"כ ויד ושם להנצחת חסידי אומות העולם, באתר חדשות 13
7. ↑  Rescuers-Stories of a Courage: Two Families, youtube
**עסקי אוויר** (ביידיש: **לופט געשעפט**; בגרמנית: **Luftgeschäft**) הוא כינוי גנאי לעסקים לא יצרניים המבוססים על סחר במוצרי הון לא פיזיים. השם מרמז על פרנסה שאינה כוללת עבודה בעלת תועלת ואף טפילות. פרנסה מעסקי אוויר הוא אחד הסטראוטיפים שיוחסו ליהודי גלותי שהוצב כנגד היהודי החדש שעוסק בחקלאות ותעשייה.

שימוש בביטוי
------------

דב בר בורוכוב תיאר את המבנה התעסוקתי של יהדות אשכנז כ"פירמידה הפוכה": בסיס צר בו יהודים מועטים עוסקים בפעילות יצרנית בתחומי התעשייה וחקלאות. מעליו החלק העליון והרחב הכולל את רוב היהודים העוסקים בעסקי אוויר שונים, בעיקר מתווכים, סוחרים ומלווים בריבית.

בעברית ישראלית הביטויים "לופט גשעפט", "עסקי אוויר" ו"עבודות חרטא" (Bullshit Jobs) שימשו בעבר ועדיין משמשים במידה פחותה ככינוי גנאי לעיסוקים שונים, בין היתר: ספרות ואמנות, עריכת דין, השקעות בשוק ההון ובבורסה לניירות ערך, עסקי מסחר ופיננסים לסוגיהם, שיווק רשתי, והשקעה במטבע וירטואלי.

לדוגמה, יש המשווים בין איש העסקים נוחי דנקנר וקבוצת אי די בי חברה לאחזקות לבין התעשיין סטף ורטהיימר וקבוצת ישקר, כדי להמחיש את ההבדל בין עסקי אוויר לבין תעשייה יצרנית.

חברה ישראלית מכרה כגימיק בשנות ה-60 וה-70 של המאה העשרים, קופסאות שימורים הדומות לקופסאות סרדינים ובהן אוויר בלבד, ועליהן כתוב (באנגלית) – "אוויר טהור מארץ הקודש". היצרן על פי הכתוב היה חברת "לופט געשעפט" (עסקי אויר). המוצר נחל הצלחה בקרב חנויות התיירים.

הערות שוליים
------------

1. ↑  Luftgeschaeft - Asaph Wagner, אתר יוטיוב
2. ↑  צמרת פרנט, אבא נבהל ואמר: "משפטים? זה לופט גשעפט", באתר כלכליסט, 14 בינואר 2010
3. ↑  נירית גורביץ, ‏אורי אבנרי: "הטייקונים טפילים. דנקנר עוסק רק בעסקי אוויר", באתר גלובס, 26 בספטמבר 2013
4. ↑  יניב רחימי, הנפקת אלטשולר שחם גמל מוכיחה: אפשר ליצור יש מאין, באתר כלכליסט, 15 ביולי 2019
5. 1 2  "עסקי אוויר", אתר מידה
6. ↑  יוסי גורביץ, עסקי אוויר: הממסד הבנקאי מסביר מדוע ביטקוין זה בלוף, באתר כלכליסט, 13 בספטמבר 2017
7. ↑  אתר למנויים בלבד סמי פרץ, ההבדל בין ורטהיימר לדנקנר, באתר TheMarker‏, 3 במאי 2013
8. ↑  אוויר נקי בחסות דגל ישראל
jo biden

  

  

  

  

  

  

  

  

  

  

  

  

  

  

  

  

פרחח חולרע￼ גרמני ממזר ברברי

לממרח שוקולד השחר מעמד מיתי כמעט בציבור הישראלי, כאחד מהמאפיינים המובהקים של ילדות בישראל. היריבות בינו לבין ממרח מתחרה מתוצרת נוטלה גם היא חלק מההווייה הישראלית. לרבים יש לא רק העדפה מובהקת לאחד מהם, אלא גם פסילה גורפת של המתחרה.

לממרח השוקולד שתי גרסאות - גרסה חלבית וגרסת פרווה, ניתן להבדיל בין הגרסאות לפי סוג המכסה המגיע עם המוצר, כאשר המכסה הצהוב מסמל ממרח פרווה והמכסה השקוף או הלבן מסמל ממרח חלבי. 

בממרח שוקולד השחר מסוג פרווה לא קיימת אבקת חלב נוכרי, דבר המסייע למכירת המוצר בקרב אוכלוסיות בעלות דרישה כשרותית שאינה מאפשרת חלב נוכרי. 

מאמצע שנות התשעים הפופולריות של הממרח ירדה, הן בגלל התחרות עם יצרניות שוקולד נוספות, והן בגלל ההכרה המתרחבת בדבר הנזקים הבריאותיים הנגרמים בשל אכילה מוגזמת של ממתקים. בנוסף מכיל השוקולד החלבי אבקת חלב נוכרי, דבר שמונע מצרכנים רבים המקפידים שלא לאכול רכיב זה את קניית המוצר. הדבר פגע בפופולריות המוצר כיוון שיצרנים אחרים כגון עלית הפסיקו כליל את השימוש ברכיב מטעמי כשרות. ב-2014 הושק הממרח החלבי בגרסת מהדרין בהשגחת בד"ץ העדה החרדית ושווק באריזה כחולה.

בתחקיר של עיתונאי הארץ, אורי בלאו, עלה כי חברת "השחר העולה" תורמת מדי שנה ל"קרן לטיפוח הרעיון הציוני״, התומכת, בין השאר, בהתנחלות איתמר, בישיבת עטרת ירושלים, ובבית המדרש באלון מורה. כשנשאל על כך מנכ"ל החברה, משה ויידברג, השיב כי: ״השחר העולה תורמת 6% בשנה [...] אני מאמין בארץ ישראל השלמה, מה שאתה קורא ׳השטחים הכבושים׳ והלוואי שהיינו יכולים לתרום יותר״.

קישורים חיצוניים
----------------

* אתר האינטרנט הרשמי של ממרח שוקולד השחר העולה
* שלי פז, שוקולד "השחר" - המלך של הממרחים, באתר ynet, 10 באוקטובר 2005
* גייל זאבי-ציבלין, מותג נולד, באתר nrg‏, 25 בדצמבר 2005

הערות שוליים
------------

1. ↑  מבחן טעימה: שוקולד השחר מנסה לתת פייט לנוטלה
2. ↑  הקרב על הממרח: נוטלה מול שוקולד השחר
3. ↑  שוקולד השחר נגד נוטלה
4. ↑  בשורה בעולם הכשרות ממרח "השחר העולה" חלבי – עכשיו גם בכשרות הבד"צ, 28 באוגוסט 2014, באתר העיתון אותיות
5. ↑  אורי בלאו, מדלק ועד השחר העולה: חברות ישראליות תורמות להתנחלויות, באתר הארץ, 15 בדצמבר 2015
**קלוד נטר** (בצרפתית: **Claude Netter**;‏ 23 באוקטובר 1924 - 13 ביוני 2007) היה סייף צרפתי-יהודי, אלוף אולימפי (הלסינקי 1952), סגן אלוף אולימפי (מלבורן 1956) ו-3 פעמים אלוף עולם (1951, 1953 ו-1958) ברומח קבוצתי וסגן אלוף עולם (בודפשט 1959) ברומח אישי.

ביוגרפיה
--------

### 1951

#### אלוף עולם

באליפות העולם שנערכה בסטוקהולם, שוודיה בשנת 1951 זכה במדליית זהב בתחרות הקבוצתית ברומח

### 1952

באליפות צרפת שנערכה בשנת 1952 זכה בפעם הראשונה ויחידה במדליית זהב ברומח אישי.

#### אלוף אולימפי

באותה שנה באולימפיאדת הלסינקי זכה במדליית זהב בתחרות הקבוצתית ברומח, לפני איטליה והונגריה.

### 1953

באליפות העולם שנערכה בבריסל, בלגיה בשנת 1953 זכה בפעם השנייה ברציפות מדליית זהב בתחרות הקבוצתית ברומח.

### 1956

באולימפיאדת מלבורן זכה במדליית כסף בתחרות הקבוצתית ברומח, אחרי איטליה ולפני הונגריה ובתחרות האישית סיים במקום חמישי.

### 1958

באליפות העולם שנערכה בפילדלפיה, ארצות הברית בשנת 1953 זכה בפעם השלישית במדליית זהב בתחרות הקבוצתית ברומח.

### 1959

#### סגן אלוף עולם

באליפות העולם שנערכה בבודפשט, הונגריה בשנת 1959 זכה במדליית כסף בתחרות רומח אישי, אחרי אלן ג'יי מהממלכה המאוחדת ולפני מארק מידלר מברית המועצות, שלושת יהודים.

### 1960

באולימפיאדת רומא סיים במקום חמישי בתחרות הקבוצתית ברומח.

קישורים חיצוניים
----------------

* קלוד נטר, באתר olympedia.org
אין תמונה חופשיתאין תמונה חופשית
**דפנה קריב** היא פרופסור לניהול בבית הספר אדלסון ליזמות באוניברסיטת רייכמן.

סיימה תואר ראשון (.B.A) בסוציולוגיה ומינהל החינוך באוניברסיטת תל אביב והוכשרה לתעודת הוראה בחינוך, תואר שני (.M.A) בלימודי עבודה באוניברסיטת תל אביב, ודוקטורט (.Ph.D) בתעשייה וניהול, בטכניון. את דרגת הפרופסור קיבלה בשנת 2014 על מחקריה וספריה הבינלאומיים בתחום היזמות. ב־2002 הצטרפה לסגל מסלול האקדמי המכללה למנהל, כיהנה כראש המחלקה ליזמות וחדשנות בבית הספר למנהל עסקים ומשנת 2017 סגנית נשיא המכללה ליזמות ופיתוח בינלאומי. בשנת 2020 הצטרפה לסגל בית הספר אדלסון ליזמות במרכז הבינתחומי הרצליה (כיום אוניברסיטת רייכמן).

קריב היא חברת הקתדרה ליזמות באוניברסיטת HEC במונטריאול מאז 2007, ומעורבת במחקרים עם מספר קבוצות מחקר בעולם. היא הובילה בישראל את פרויקט ה-Tempus הראשון שהתקבל בישראל מטעם קרנות המחקר האירופיות בנושא 'העצמת היזמות במוסדות להשכלה גבוהה'.

פרסמה ספרים ומאמרים בתחומי יזמות, מגדר, ויזמות בינלאומית.

קריב הקימה ומנהלת את מרכז היזמות האקדמי NOVUS משנת 2014 הכולל חממה טכנולוגית ("אינקובטור"), מאיץ יזמי ("אקסלרטור"), "חממה וירטואלית" בינלאומית, ומסגרות נוספות להוראה יזמית-התנסותית. ב-NOVUS החלו את פעילותם מספר סטארטאפים מצליחים כגון paybox ו-Lightico.

מתגוררת ברמת השרון, נשואה לעו"ד רענן קריב ואם לשלושה.

ספריה
-----

* Kariv, D. and Coleman, S. (2015). Creating the social venture. Routledge, NY
* Kariv, D. (2012). Female entrepreneurship and New Venture Creation. Routledge, Taylor and Francis, NY
* Kariv, D. (2011). Entrepreneurship: An international introduction. Routledge, Taylor and Francis, UK

קישורים חיצוניים
----------------

* דף אישי, באתר אוניברסיטת רייכמן
* רן פוני, חצי שנה למלחמה: זה הנשק הסודי של ההייטק הישראלי, באתר ישראל היום, 4 באפריל 2024

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 31148874622149622284
* WorldCat (עם VIAF): 31148874622149622284

 |
**אזטראונם** (באנגלית: Aztreonam (אנ')) היא תרופה אנטיביוטית, והייתה התרופה הראשונה בקבוצת הבטא-לקטם, ממשפחת המונובקטם.

פעילותו של אזטראונם מתמקדת באופן סלקטיבי נגד חיידקים אירוביים גראם שליליים. באזטראונם יעיל כנגד חלק מהחיידקים אנטרובקטריאצה, למעט אנטרובקטר. בנוסף אזטראונם נמצא יעילה כנגד Pseudomonas aeruginosa. אזטראונם אינו יעילה כנגד חיידקים אירוביים גראם חיוביים ואנאירוביים.

לאזטרואונם זמן מחצית קצר, דבר המקנה לה יתרונות בטיפול בזיהומים קשים. הוכח כי אזטרונאם יעיל בטיפול במגוון רחב של זיהומים, כולל זיהומים בדרכי השתן, הנשימה, זיהומים גינקולוגים, ובנוסף בדלקות עור ורקמות הרכות.

ניתן להשתמש באזטראונם לפי הצורך, יחד עם טיפול נוסף המיועד לזיהומים גראם חיוביים ו/או אנאירוביים.

שימוש רפואי
-----------

אזטראונם יעיל כנגד זיהומים שונים, כולל דלקת בדרכי השתן, דלקת בדרכי הנשימה התחתונות, זיהום חיידקי בעור (כגון פצעים לאחר ניתוח, כיבים וכוויות), זיהומים תוך בטניים (כמו דלקת הצפק), רירית הרחם ואגן וצלוליטיס הנגרמת על ידי חיידקים אירוביים גרם שליליים. בחולים קשים עם זיהומים הנגרמים על ידי חיידקים אירוביים גרם חיוביים או חיידקים אירוביים-אנאירוביים מעורבים, ניתן לשלב את אזטראונאם עם חומרים אחרים כמו קלינדמיצין, אריתרומיצין, מטרונידזול, פניצילינים או ונקומיצין כדי לכסות את כל הפתוגנים האפשריים. מחקרים הראו שאזטראונם בשילוב עם קלינדמיצין יעיל כמו קלינדמיצין בשילוב עם אמינוגליקוזיד בטיפול בזיהומים גינקולוגיים כירורגיים. לפיכך, אזטראונם יכול לשמש כחלופה לטיפול באמינוגליקוזידים, להציע יתרונות טיפוליים תוך הימנעות מתופעות לוואי של אמינוגליקוזידים.

מנגנון פעולה
------------

מנגנון הפעולה של אזטראונם, כמו של יתר אנטיביוטיקות הבטא-לקטם, ופועל על ידי עיכוב סינתזה של דופן תא החיידק, אך פעילותו סלקטיבית לחיידקים גרם שליליים אירוביים.

דרך מתן
-------

יעילות התרופה גבוהה ביותר כאשר ניתנת דרך הוריד או השריר. במתן פומי הזמינות נמוכה, והיעילות לא מספקת. החל משנת 2014 התרופה נכנסה לסל הבריאות בישראל, וניתנת בשאיפה (בשם המסחרי קאיסטון) לטיפול נגד פסאודומונס ארוגינוזה בחולי סיסטיק פיברוזיס, שמיצו את הטיפול בטוברמיצין.

תופעות לוואי
------------

אזטראונם נחשבת לתרופה בטוחה. עם זאת יש לה מעט תופעות לוואי. ביניהם: תגובה נדירה של פריחה באתר ההזרקה ותופעות לוואי במערכת העיכול כמו בחילה, הקאה, שלשול, וכאב בטן.

אינטראקציה בין תרופות
---------------------

למרות שאזטראונם שייכת לקבוצת אנטביוטיקות הבטא-לקטם ניתן לתת אותה לרגישים לפניצילין בגלל השוני במבנה הטבעת הבטא-לקטמית. עם זאת קיימת רגישות צולבת בינה לבין צפטזידים בגלל דמיון במבנה שרשת הצד. לפיכך לרגישים לצפטזידים נמנע מלתת אזטראונם.

קישורים חיצוניים
----------------

ויקישיתוף מדיה וקבצים בנושא **אזטראונם** בוויקישיתוף

הערות שוליים
------------

1. ↑  R. N. Brogden, R. C. Heel, Aztreonam. A review of its antibacterial activity, pharmacokinetic properties and therapeutic use, **Drugs** 31, 1986-02, עמ' 96–130 doi: 10.2165/00003495-198631020-00002
2. ↑  קאיסטון, באתר israeldrugs.health.gov.il

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**ניטה אינג** (**殷琪**; נולדה ב-17 במרץ 1955 בטאיפיי) היא הנשיאה הטייוואנית-אמריקאית של "חברת ההנדסה הקונטיננטלית" ויו"ר מועצת המנהלים לשעבר של חברת Taiwan High Speed Rail, החברה שבנתה מערכת רכבת מהירה מטאיפיי לקאוסיונג. היא תומכת במפלגה הפרוגרסיבית-דמוקרטית, והייתה יועצת לנשיא לשעבר צ'ן שואי-ביאן.

מרבית הקריירה שלה כאיל בניה התקיימה בעבודתה בחברת ההנדסה הקונטיננטלית של טייוואן, שכיהנה בה כיו"ר הדירקטוריון.

ביוגרפיה
--------

בשנות השבעים ובהיותה נערה, ניטה אינג גורשה מבית הספר האמריקני בטאיפיי בגלל "התנהגות סוערת", ונשלחה לפנימייה של מסצ'וסטס. לאחר מכן היא התמחתה בכלכלה באוניברסיטת קליפורניה, לוס אנג'לס (UCLA), אך גורשה מהאוניברסיטה בשל הצתת שרפה במחאה על אי שוויון נשים.

לאחר סיום לימודיה, באוגוסט 1977 אינג החלה לעבוד בחברת הנדסה קונטיננטלית, ובסופו של דבר התמנתה לנשיאת החברה. משנת 1998 ועד 2009, הייתה יו"ר חברת Taiwan High Speed Rail. בשנת 2010 מונתה ליו"ר חברת קונטיננטל אחזקות.

### משפחתה

היא נישאה לפול גיטלסון ב־1979 בלוס אנג'לס, והתגרשה מספר שנים לאחר מכן. ילדיה היו ממערכת יחסים עוקבת.

היא גרה בטאיפיי, טייוואן עם שתי בנותיה, שתיהן לומדות בבית הספר האמריקאי בטאיפיי.

הערות שוליים
------------

1. ↑  From "The Stars of Asia," in the July 3, 2000 international edition of *Business Week.*
2. ↑  "Nita Ing: Chairman at Continental Engineering Corporation". LinkedIn.com. נבדק ב-20 בינואר 2014. `{{cite news}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ניטה אינג"**.
**האונס הקבוצתי במחנה זיקים** הוא אונס קבוצתי שהתרחש בשנת 1999 במחנה זיקים של צה"ל על ידי ארבעה חיילים בחייל אחר. האינוס כלל גם התעללות, אלימות, איומים, ומעשי סאדיזם.

הקורבן
------

אביצח שוורץ, בן 19, מפתח תקווה. בספטמבר 1999 החל טירונות רובאי 02 בבסיס הטירונים זיקים שבו היו טירונים שהתגייסו לצה"ל עם רקע מורכב (חיילי מקא"ם).

הפשע והמשפט
-----------

באוקטובר 1999 יצאו הטירונים לשבוע שדאות. שוורץ נשאר בבסיס מסיבות אישיות. כשהגיע באחד הלילות לאוהל שבו ישן, פגש בארבעה חיילים, ששלושה מהם לא הכיר, וזהותם לא הייתה ידועה לו. בין החיילים לשוורץ החלה להתפתח שיחה ובמהלכה הם הטיחו בו שהוא נשי ושטינקר. לאחר מכן החיילים התעללו קשות בשוורץ. הם פגעו בו פיזית, כפו עליו מין אוראלי וביצעו בו מעשה סדום.

שוורץ דיווח על האירוע לאחר שנה וחצי. לפסיכולוג של בסיס תל נוף, רס"ן דני שניידרמן. שלושה חודשים לאחר מכן שוורץ פנה למצ"ח ונפתחה חקירה בשיתוף משטרת ישראל.

בשנת 2002 הוגש כתב אישום נגד ארבעת החשודים בפרשה. במהלך המשפט אחד הנאשמים, יהונתן קירשבלום, הורשע ונדון ל-6 שנות מאסר בפועל ולתשלום פיצויים לנפגע בסך 6,000 ש"ח, נאשם אחר, שחר מזרחי, ברח לארצות הברית, ושני הנאשמים הנוספים מוטי פרחי ואיאד פרס זוכו מחמת הספק בשתי ערכאות. השופטים ציינו שקיים חשד כבד ביותר שהנאשמים הנוספים היו מעורבים במעשה, אך מכיוון ששחר מזרחי לא העיד במשפט, לא היה די בחשד כדי להרשיע אותם.

בשנת 2019 כתב שוורץ פוסט בפייסבוק על האונס שעבר. הפוסט זכה לשיתופים רבים והגיע לאמצעי התקשורת. בעקבות הפרסומים שחר מזרחי נתפס לאחר כ-17 שנה. הוא הורשע בהתעללות בנסיבות מחמירות בצוותא ובמאי 2020 בית המשפט גזר עליו 55 חודשי מאסר בפועל ותשלום פיצויים לנפגע בסך 80,000 ש"ח.

קישורים חיצוניים
----------------

* המקור, עונה 21, פרק 13: צדק מאוחר, באתר חדשות 13, 21 ביוני 2022
* טראומה שלא מרפה: המאבק של קורבן האונס הברוטלי בבסיס זיקים, סרטון בערוץ "כאן | חדשות - תאגיד השידור הישראלי", באתר יוטיוב (אורך: 08:34)

הערות שוליים
------------

1. ↑  שמעון איפרגן, ‏הסדר טיעון בפרשת האונס בבסיס זיקים: 55 חודשי מאסר בפועל לנאשם המרכזי בפרשה, באתר ‏מאקו‏, 4 בדצמבר 2019
2. 1 2  פסק-דין בתיק ע 116/04 - פסקדין, באתר www.psakdin.co.il
3. 1 2  עלב"ש 13/22 סגן איאד פארס נ' תוכנית "המקור", ערוץ 13, ניתן ב-21 ביוני 2022, באתר "נבו"
4. ↑  שמעון איפרגן, ‏בלעדי: עדותו של אביצח שוורץ מתוך חקירת מצ"ח, באתר ‏מאקו‏, 12 במאי 2019
5. ↑  כרמלה מנשה, "אנסו אותי בכל צורה": קורבן האונס הקבוצתי משחזר אחרי 17 שנה, באתר כאן – תאגיד השידור הישראלי, 3 במאי 2019
6. ↑  יואב זיתון, הנאשם באונס קבוצתי בטירונות: "הותקפתי בילדות"; בא כוח הקורבן: "כמו תפוז מכני", באתר ynet, 7 במאי 2019
7. ↑  שמעון איפרגן, ‏נדחה שחרורו המוקדם של החייל שתקף מינית את אביצח שוורץ, באתר ‏מאקו‏, 4 ביולי 2021
שלט של משרד התיירות הלבנוני בכפר בשעלי לציון **עצי הזית העתיקים** 
**בִּשְעָלי** (בערבית: **بشعلي**) הוא כפר לבנוני בנפת בתרון, בחלק הדרומי של מחוז צפון לבנון (מצפון לגבול עם מחוז הר הלבנון). הכפר נמצא כ-24 קילומטר מזרחית לעיר בתרון, כ-33 קילומטר צפון מזרח לביבלוס וכ-40 קילומטר דרומית לטריפולי. הכפר שוכן בגובה ממוצע של כ-1,000 מטר מעל פני הים.

באזור הכפר נטועים עצי זית מניבים, בני אלפי שנים ויש הטוענים שהם עצי הזית העתיקים בעולם.

אטימולוגיה
----------

השורש הערבי ש.ע.ל. מכוון לאֵש. יש הסוברים שהשם המקורי היה "בית שעלי" (بيت شعلي) כלומר בית האש (במובן הרעיוני) שהשתבש לבִּשְעָלי.

אוכלוסיה
--------

בשנת 2009 היו בכפר 1,456 תושבים בוגרים, בעלי זכות בחירה לפרלמנט הלבנוני. כולם נוצרים מרונים.

עצי הזית העתיקים
----------------

בשולי הכפר ישנו כרם זיתים שבו נטועים, בין היתר שנים עשר עצי זית עתיקים המכונים "האחיות", שגילם נאמד בכמה אלפי שנים. יש הסוברים שאלו עצי הזית שמהם הביאה היונה את הבשורה לנוח.

החווה הסולארית
--------------

בשנת 2017 הקימו תושבי הכפר חווה סולארית, בהספק שמתאים למילוי צרכי התושבים. הפרויקט מנע מהתושבים את השפעות הקשות של הפסקות החשמל בלבנון, בשנת 2021.

הערות שוליים
------------

|  |  |  |  |
| --- | --- | --- | --- |
| עיינו גם בפורטל: |  | **[[פורטל:لبنان** | פורטל لبنان
]] |

1. ↑  איילון, שנער, **מילון ערבי עברי**, 1972, עמ' 182-181
2. ↑  Municipal and ikhtiyariah elections in Northern Lebanon, localiban.org, ‏28 דצמבר 2013
3. ↑  Olive trees of Bchaaleh are the oldest olive trees in Lebanon - LebanonUntravelled.com, ‏2023-10-01
4. ↑  As Lebanon faces blackouts, green energy shields village from fuel crisis, Middle East Eye
מרק רגל הוא סוג של מרק שמקורו במטבח התימני. מנת המרק מורכבת בעיקרה מרגלי בקר ועצמות מח, המבושלות במשך זמן רב עם מגוון תבלינים. המרק נחשב למנה עשירה ומזינה, המוגשת לרוב עם לחוח או אורז לבן.

הכנה
----

התהליך כולל כמה שלבים עיקריים:

1. הרגליים נשטפות ומבושלות במים רותחים למשך רבע שעה, לאחר מכן מוציאים את הרגליים מהמים ושופכים את המים הראשוניים.
2. בשלב השני מטגנים בצל עד לשקיפותו, מוסיפים שום וממשיכים בטיגון עוד דקה.
3. לאחר מכן, מוסיפים את הרגליים, עצמות המח והתבלינים, מערבבים היטב ומוסיפים כ-3 ליטר מים רותחים. הכל נסגר בסיר לחץ ומבושל למשך שעה וחצי.
4. בשלב האחרון מוסיפים תפוחי אדמה ומבשלים עוד כ-20 דקות.

תרבות ומסורת
------------

מרק רגל משקף את המסורת התימנית בבישול, המתמקדת בשימוש במרכיבים עשירים ובבישול איטי המאפשר לטעמים להתמזג יחד. המנה נחשבת לחלק מהמטבח המסורתי ונפוצה בקרב קהילות תימניות בישראל וברחבי העולם.

המנה מוגשת לעיתים באירועים מיוחדים ובחגים, תוך כדי השקפת כבוד על המטבח התימני והתרבות שמאחוריו. היא מעבירה מדור לדור ומשמשת כחוליה מחברת בין דורות בקהילה.

הערות שוליים
------------

1. 1 2  מתכון: מרק רגל תימני, באתר mako
**אוגוסטינולופוס** (שם מדעי: ***Augustynolophus***) הוא סוג של דינוזאור ממשפחת ההדרוזאוריים שחי בסופו של הקרטיקון באמריקה הצפונית. האוגוסטינולופוס התקיים לפני 66–70 מיליון שנה לצד קבוצת הדינוזאורים האחרונים שנכחדו עם הכחדת הקרטיקון הגדולה.

מאפיינים
--------

הדינוזאור נקרא על שם משפחת אוגוסטין, אשר סייעה למוזיאון ההיסטוריה של לוס אנג'לס (אנ'). הסיומת "lophus" היא על שם הדמיון בינו לזאורולופוס האסייתי. הוא נחשב לראשונה כמין של זאורולופוס (*Augustynolophus morrisi*, על שם החוקר ויליאם מוריס) ובהמשך סווג כפרוזאורולופוס. בהמשך העבירו אותו לסוג משלו, תחת השבט Saurolophini - בו כלולים גם הזאורולופוס והפרוזאורולופוס.

כל מאובני הדינוזאור מבוססים על שני ממצאים, אחת מ-1943 בה התגלתה הגולגולת ואחת בה התגלו עצמות חוליות ועצמות גפיים שונות והיא כנראה השתייכה לפרט צעיר. מאובנים אלה שנוצרו ליד הים הפנימי המערבי הם אחד משלושה מאובנים שהתגלו ליד החוף המערבי, לצד האלטופלטה (*Aletopelta*) ומין לא ידוע של טירנוזאור מוושינגטון.

הדינוזאורים בוגרים הגיעו לאורך אפשרי של 8 מטרים ולמשקל 3 טון. אורך הגולגולת הגיע ל-106 ס"מ והיא נועדה ללעיסת צמחייה קרקעית עם שיניים קטנות מרובות.

דינוזאור זה הוא הדינוזאור הלאומי של קליפורניה שבה התגלו המאובנים, החל מ-2017.

קישורים חיצוניים
----------------

ויקישיתוף מדיה וקבצים בנושא **אוגוסטינולופוס** בוויקישיתוף
* אוגוסטינולופוס, באתר GBIF (באנגלית)
**זוג סדור** הוא זוג של שני עצמים מתמטיים שקיים סדר בינהם, כלומר אבר אחד מהשניים הוא הראשון והאבר האחר הוא השני (אחרון). סימונו של הזוג הסדור בו {\displaystyle a} הוא האיבר הראשון ו-{\displaystyle b} הוא האיבר השני הוא {\displaystyle (a,b)}. ייתכן ששני האברים זהים. 

מההגדרה נובע כי שני זוגות סדורים שווים אם ורק אם האיברים הראשונים שלהם זהים וגם האיברים השניים שלהם זהים. כלומר {\displaystyle (a,b)=(c,d)} אם ורק אם {\displaystyle a=c} וגם {\displaystyle b=d}. בכתיבה פורמלית:


(
a
,
b
)
=
(
c
,
d
)

⟺

a
=
c
∧
b
=
d

{\displaystyle (a,b)=(c,d)\iff a=c\land b=d}

{\displaystyle (a,b)=(c,d)\iff a=c\land b=d} 

זאת לעומת ההגדרה של שוויון בין קבוצות (בתורת הקבוצות), שבו הסדר אינו חשוב, וכך {\displaystyle \{a,b\}=\{b,a\}}. בכתיבה פורמלית:


{
a
,
b
}
=
{
c
,
d
}

⟺

(
a
=
c
∧
b
=
d
)
∨
(
a
=
d
∧
b
=
c
)

{\displaystyle \{a,b\}=\{c,d\}\iff (a=c\land b=d)\lor (a=d\land b=c)}

{\displaystyle \{a,b\}=\{c,d\}\iff (a=c\land b=d)\lor (a=d\land b=c)}

  

מכפלה קרטזית של שתי קבוצות {\displaystyle A} ו {\displaystyle B} היא קבוצת כל הזוגות הסדורים {\displaystyle (a,b)}, כך ש {\displaystyle a\in A} ו {\displaystyle b\in B}. 

כאשר הזוג הסדור משמש לציון נקודה במישור, האיבר הראשון (השמאלי) בזוג נקרא גם **אבסציסה** (**Abscissa**) והשני (הימני) נקרא גם **אוֹרְדִינָטָה** (**Ordinate**).

זוג סדור כקבוצה
---------------

בשנת 1921 המתמטיקאי היהודי-פולני קזימיר קורטובסקי מצא דרך להגדיר זוג סדור על ידי שימוש ביחסים הבסיסיים של תורת הקבוצות בלבד: 



(
a
,
b
)
=

{

{
a
}
,
{
a
,
b
}

}

{\displaystyle (a,b)={\bigl \{}\{a\},\{a,b\}{\bigr \}}}

{\displaystyle (a,b)={\bigl \{}\{a\},\{a,b\}{\bigr \}}}
**הקבוצה הסדורה**, המוגדרת בנוסחתו של קורטובסקי, מכילה שני איברים, כמו **הזוג הסדור**, אלא ששני אברי הקבוצה הסדורה הם בעצמם קבוצות, נקרא להם איבר-קבוצה-א' ואיבר-קבוצה ב'. איבר-קבוצה-א' מכיל רק את "איבר המוצא" {\displaystyle a} – האיבר הראשון של הזוג הסדור {\displaystyle (a,b)}, ואילו איבר-קבוצה-ב' מכיל בעצמו שני איברים: את איבר המוצא {\displaystyle a} ואיבר היעד {\displaystyle b}, כלומר את האיבר הראשון של הזוג הסדור ואת האיבר השני שלו. 

לקבוצה המוגדרת על פי נוסחת קורטובסקי, אין זהות עם **זוג סדור** בסדר מהופך מהמקור {\displaystyle (b,a)}, כי עכשיו {\displaystyle b} תופיע הן באיבר-קבוצה-א' והן באיבר-קבוצה-ב' בעוד {\displaystyle a} הפעם תופיע רק באיבר-קבוצה-ב'. ואם איבר {\displaystyle a} אינו זהה לאיבר {\displaystyle b}, הקבוצה שהוגדרה על פי {\displaystyle (a,b)} לא תהיה זהה לקבוצה שהוגדרה על ידי {\displaystyle (b,a)}.

n-יה סדורה – סדר מספרים קבוע
----------------------------

הכללה של זוג סדור למקרה הכללי של מספר כלשהו של רכיבים נקרא n-יה סדורה (הנהגית בעברית במלעיל: "אֶנְיָה סדורה", על דרך שלישיה, רביעיה, חמישיה... שימו לב שהאות {\displaystyle n} היא האות האנגלית הקטנה N, ולא האות העברית ח).

ראו גם
------

* תורת הקבוצות - מונחים

קישורים חיצוניים
----------------

* זוג סדור, באתר MathWorld (באנגלית)
**בלאי** (בצרפתית: **Blaye**) היא עיר בדרום-מערב צרפת במחוז ז'ירונד שבחבל אקיטן החדשה. בעיר ממוקמם על הגדה הימנית של שפך הז'ירונד.
לעיר נודעה חשיבות רבה כאשר במאה השש-עשרה וובאן בנה את ההגנה על הנמל העיר בורדו במורד שפך נהר הז'ירונד בעיר בלאי. בסביבות העיר נבנו מצודה ושני מבצרים, מצודת בלאי על הגדה הימנית בעיר בלאי, פור פאטה במרכז שפך הז'ירונד על האי פאטה ופור מדוק על הגדה השמאלית. שלושת הביצורים האלה הוכרזו על ידי אונסק"ו כאתר מורשת עולמי כחלק מביצורי וובאן.

בלאי ידועה גם בזכות 60 אלף דונם הכרמים הנמצאים באזורה.

היסטוריה
--------

בעת מלחמת גאליה בנה יוליוס קיסר אופידום גאלי בסנטוניי שנקרא *Blavia Santorum*. מעריכים כי אופידום זה הוקם באזור בו נמצאת העיר בלאי שהוא שטח שולט על שפך נהר הז'ירונד.

ב-625, נבנה ארמון ראשון באזור על ידי השושלת המרובינגית שהופכים את בלאי לעיר מלוכה. האדון ששולט על בלאי המפורסם ביותר היה רולאן, אחיינו של קרל הגדול, שנקבר בבזליסק סן-רומאן.

ב-848 נבזזה העיר על ידי הויקינגים שהמשיכו לאחר מכן במעלה הגארון.

בלאי הופכת לעיר חשובה במסע הצליינות לסנטיאגו דה קומפוסטלה בגלל שבימי הביניים לא היו גשרים על הגארון והמעבר היחידי לבורדו ולגסקוניה הוא לעבור את הג'ירונד על גבי סירה.

במהלך מלחמת מאה השנים בלאי שהייתה עיר מפתח בהגנה על אקיטן נכבשה מספר פעמים. ב-1452 העיר משוחררת סופית על ידי כוחות שהוביל מי שלימים יהיה לואי האחד עשר. הניצחון בבלאי פתח את מעבר הצבאות הצרפתיים לאקיטן שסייע לניצחון בקרב קאסטיליון (Castillon) שנה לאחר מכן, קרב שסיים את מלחמת מאה השנים בדרום צרפת.
לאחר מכן, החלה תקופה ארוכה שבו שרר שקט בעיר שהופר במלחמות הדת בצרפת בקרב הימי על הז'ירונד ב-1593.

בסוף המאה השבע עשרה בונה וובאן את מצודת בלאי כהגנה על בורדו. במהלך המהפכה הצרפתית והקיסרות הראשונה, בשבועות האחרונים של נפוליאון, קרב יחיד על מצודת בלאי בו הוכיחה את יעילותה.
במאה התשע עשרה, נכנסה העיר לתקופת בנייה בהובלתו של ז'ורז'-אז'ן אוסמן. באותה תקופה נבנה הגשר הראשון מעל הגארון ובכך ירד מעמדה האזורי של בלאי.

מסחר
----

בבלאי נמל קטן בעיקר לייצוא תבואה ושטחים נרחבים ליד העיר לתעשיית היין. בנוסף, ליד העיר ישנה תחנת כוח גרעינית עם 4 כורים גרעיניים.

ערים תאומות
-----------

לבלאי שלוש ערים תאומות:

* גרמניהגרמניה זולפיך (אנ'), גרמניה
* ספרדספרד טארגה (אנ'), ספרד
* רומניהרומניה מצין (אנ'), רומניה

קישורים חיצוניים
----------------

ויקישיתוף מדיה וקבצים בנושא **בלאי** בוויקישיתוף
* 

* אתר האינטרנט הרשמי של בלאי (בצרפתית)

הערות שוליים
------------

1. ↑  ביצורי וובאן באתר אונסק"ו
2. ↑  Saintonge היה יחידה גאוגרפית שיושבה על ידי שבטים גאלים שנקראו סאנטון (Santons). המרחב כולל כיום את המחוזות השראנט, השראנט הימי וצפון הז'ירונד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530811805171
* BnF: cb15256112z (data)
* GND: 4260863-6
* LCCN: n92066526
* MusicBrainz: bf91615c-6133-4539-8d8d-93393b7b6502
* SUDOC: 027259897
* VIAF: 168353422
* WorldCat: lccn-n92066526

 |
**קְרִי־לַיְלָה** (בסלנג נקרא **חלום רטוב**) הוא פליטת זרע (שפיכה) לא רצונית במהלך השינה. אצל גברים קרי לילה עשוי להתרחש בתדירויות שונות, בתקופות שונות במהלך חייהם, החל מגיל ההתבגרות. אצל נשים מתרחשת תופעה מקבילה המתבטאת ברטיבות בנרתיק ולפעמים גם אורגזמה מתוך שינה. לעיתים קרובות קרי הלילה מלווה בחלומות ארוטיים, אך אין זה מן ההכרח. במהלך השפיכה, בקרי לילה, נפלטים כ-500 מיליון תאי זרע, בדומה לשפיכה רגילה. לא תמיד מלווה פליטת הזרע ביקיצה מהשינה.
זה לא קשור לגיל זה רק שאתה עושה משהו עם היד זה קורה

שכיחות
------

קרי לילה שכיח בעיקר בגיל ההתבגרות ואצל צעירים, אך יכול להופיע בכל גיל. על פי דוחות קינסי, 83% מהגברים האמריקנים חווים קרי לילה לפחות פעם אחת בחייהם ואצל 13% מהמתבגרים פליטת הזרע הראשונה מתרחשת בשינה. התדירות יורדת מ-0.36 פעמים בשבוע בממוצע בגיל 15 ל-0.18 פעמים בגיל 40. בסקר שנערך באינדונזיה דווח על כ-97% מהגברים שחוו קרי לילה עד לאמצע שנות ה-20 לחייהם. שכיחות אירועי הקרי עולה אצל מתבגרים המקבלים תוספת טסטוסטרון לטיפול בעיכוב בהתפתחות המינית.

בדת
---

### יהדות

על פי התורה, קרי לילה מטמא את האדם: 

> 
> וְאִישׁ כִּי־תֵצֵא מִמֶּנּוּ שִׁכְבַת־זָרַע וְרָחַץ בַּמַּיִם אֶת־כָּל־בְּשָׂרוֹ וְטָמֵא עַד־הָעָרֶב.
> 
> 
> 
> — ספר ויקרא, פרק ט"ו, פסוק ט"ז
> 

על פי ספר דברים, נדרשת טבילה במים להיטהרות מקרי: 

> 
> כִּי־יִהְיֶה בְךָ אִישׁ אֲשֶׁר לֹא־יִהְיֶה טָהוֹר מִקְּרֵה־לָיְלָה וְיָצָא אֶל־מִחוּץ לַמַּחֲנֶה לֹא יָבֹא אֶל־תּוֹךְ הַמַּחֲנֶה. וְהָיָה לִפְנוֹת־עֶרֶב יִרְחַץ בַּמָּיִם וּכְבֹא הַשֶּׁמֶשׁ יָבֹא אֶל־תּוֹךְ הַמַּחֲנֶה.
> 
> 
> 
> — ספר דברים, פרק כ"ג, פסוקים י"א–י"ב
> 

בהלכה, על אף ששפיכת זרע לבטלה נחשבת לחטא, מוגדר קרי לילה כטומאה בלבד. עם זאת, הגבר מצווה על שמירת עיניים - התנהגות שתמנע מחשבות ארוטיות העלולות להוביל לקרי לילה.. במסכת ברכות נמנה קרי לילה עם שישה "סימנים יפים לחולה". לפי מסכת אבות אחד מהניסים שאירעו בבית המקדש הוא ש"לא אירע קרי לכוהן גדול ביום הכיפורים" אם כי מסופר במסכת יומא בתלמוד הירושלמי שכהן בשם "בן אילם" החליף את הכהן הגדול שראה קרי ביום הכיפורים.

### אסלאם

ב"פרשת השולחן" בקוראן מצווה אדם להיטהר בעקבות פליטת זרע:

> 
> וכי תהיו טמאי קרי, והיטהרתם
> 
> 
> 
> — פרשת השולחן (סורה חמישית), ט'; תרגום יוסף יואל ריבלין
> 

 בניגוד ליחסי מין או אוננות, קרי לילה אינו נחשב כשבירה של מצוות צום הרמדאן.

קישורים חיצוניים
----------------

ויקישיתוף מדיה וקבצים בנושא **קרי לילה** בוויקישיתוף

הערות שוליים
------------

1. ↑  ראו ציטוטים ממספר מחקרים בתשובה
2. ↑  KNOWLEDGE ABOUT HUMAN REPRODUCTION AND EXPERIENCE OF PUBERTY טבלה 4.6
3. ↑  Jordan W. Finkelstein et al. Effects of Estrogen or Testosterone on Self-Reported Sexual Responses and Behaviors in Hypogonadal adolescents, Endocrinology & Metabolism July 1, 1998 vol. 83 no. 7
4. ↑  "תנו רבנן ונשמרת מכל דבר רע - שלא יהרהר אדם ביום ויבוא לידי טומאה בלילה" (תלמוד בבלי, מסכת עבודה זרה, דף כ', עמוד ב').
5. ↑  "ששה דברים סימן יפה לחולה אלו הן: עטוש, זיעה, שלשול, **קרי** ושינה וחלום" (תלמוד בבלי, מסכת ברכות, דף נ"ז, עמוד ב').
6. ↑  אבות פרק ה'
7. ↑  "מעשה בבן אילם מציפורין שאירע קרי לכהן גדול ביום הכפורים ונכנס בן אילם ושימש תחתיו בכהונה גדולה" תלמוד ירושלמי, מסכת יומא, פרק ה', הלכה א'
8. ↑  דיני רמדאן, אתר אל אזהר
**פִּינגוּ** (באנגלית: **Pingu**) היא סדרת טלוויזיה קומית שווייצרית-בריטית לילדים בהנפשת פלסטלינה שנוצרה על ידי אוטמר גוטמן והופקה לטלוויזיה השווייצרית בין השנים 1990 -2000, ולטלוויזיה הבריטית בין השנים 2003 -2006 על ידי חברת "Pygos Group" (שמות קודמים: "Trickfilmstudio" ו-"Pingu Filmstudio"). 

הסדרה מתמקדת במשפחת פינגווינים מואנשים המתגוררת בקוטב הדרומי; הדמות הראשית הוא פִּינגוּ, בן המשפחה שאת שמו נושאת הסדרה.

"פִּינגוּ" רצה במקור למשך ארבע סדרות (כל הסדרות הכילו מספר עונות) בין ה-7 במרץ 1990 וה-9 באפריל 2000 ברשת Schweizer Fernsehen, ולאחר מכן חודש לשתי סדרות נוספות בין ה-1 באוגוסט 2003 וה-3 במרץ 2006 ברשת BBC Two. ל"פִּינגוּ" הוענק פרס האקדמיה הבריטית לאמנויות הקולנוע והטלוויזיה.

"פִּינגוּ" נחלה הצלחה עולמית עקב היעדר השימוש בשפה מדוברת אמיתית: כמעט כל הדיאלוגים הם ב"שפת פינגווינים" מומצאת המכונה "פינגווינזית" ומורכבת בעיקר ממלמולים ומקול תקיעה עוצמתי וספורדי, הנכתב לעיתים כ"נוּט נוּט!" ומלווה בשינוי מקורו של פִּינגוּ לצורה הדומה למגאפון. בארבע הסדרות הראשונות דובבו כל הדמויות על ידי המדבב האיטלקי קרלו בונומי, באמצעות שפת רעשים שפותחה על ידו ושימשה קודם לכן בסדרה "מר קו" של אוסבלדו קאבנדולי. בסדרות החמישית והשישית דובבו הדמויות בשיתוף פעולה בין דייוויד סנט ומרסלו מגני.

אתחול יפני לסדרה בשם "פִּינגוּ בעיר הגדולה" החל את שידוריו ברשת NHK-E ב-7 באוקטובר 2017, ועלה לשידור בישראל בערוץ הופ! ב-2018.

בשנת 1993 שודרה "פִּינגוּ" לראשונה בישראל בטלוויזיה החינוכית במסגרת "רכבת ההפתעות" וכסדרה עצמאית בתוספת קריינות בעברית מפי עפרון אטקין, אולם בערוץ הילדים, בערוץ הופ! ובערוץ JimJam שודרה הסדרה בלי קריינות.

עלילה
-----

הסדרה מתרחשת בקוטב הדרומי ומתמקדת במשפחות פינגווינים החיים ועובדים בבתי איגלו. הדמות הראשית, פִּינגוּ, הוא בנה של אחת המשפחות. הוא נוהג לצאת להרפתקאות עם אחותו הקטנה פִּינגה, ומרבה להשתובב עם חברו הטוב ביותר כלב הים רוֹבִּי.

שפה
---

פִּינגוּ וחבריו מתקשרים ב"שפת פינגווינים" הידועה כ"פינגווית" או "פינגווינזית" ומורכבת בעיקר מהצלילים "נוּט" ו"ניט". כתוצאה מכך מתועתק שיר הפתיחה כ"Neet nit nit nute nit neet nit noot (Pingu, Pingu)".

קבלה
----

"פִּינגוּ" זכתה בעיקר לביקורות חיוביות. ארגון Common Sense Media דירג את התוכנית 4 מתוך 5 כוכבים וציין "הורים חייבים לדעת כי מדובר בסדרת הנפשת פלסטלינה מצחיקה, חביבה ומבדרת. הסדרה אמנם מתאימה לכל הגילאים, אבל הצופים הצעירים ביותר עשויים להתקשות לעקוב אחר העלילות".

קישורים חיצוניים
----------------

ויקישיתוף מדיה וקבצים בנושא **פינגו** בוויקישיתוף
* 

* אתר האינטרנט הרשמי של פינגו (באנגלית וביפנית)
* פינגו, ברשת החברתית אינסטגרם

* פינגו, סרטונים בערוץ היוטיוב

* "פינגו", במסד הנתונים הקולנועיים IMDb (באנגלית)

* "פינגו", באתר Metacritic (באנגלית)

* "פינגו", במסד הנתונים הקולנועיים KinoPoisk (ברוסית)
* פינגו, במיזם "אישים" לתיעוד היצירה הישראלית

הערות שוליים
------------

1. ↑  פינגו (1993), באתר "אישים"
2. ↑  Deirdre Sheppard, Pingu TV review. *Common Sense Media*. 2005

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 8a6870df-3758-4e00-8acb-3f9030e03c30

 |
**דורון קדמיאל** (נולד ב-1949) הוא קצין צה"ל במילואים, בתפקידו האחרון שירת כקצין תותחנים ראשי בדרגת תת-אלוף.

ביוגרפיה
--------

קדמיאל התגייס לצה"ל בנובמבר 1967 ועשה את מרבית שירותו בחיל התותחנים. לאחר קורס משנים טכניים הוצב בגדוד איכון, שירת כתותחן בגדוד 402 וסיים קורס קצינים ב-1969. שירת בגדוד 334 כקצין סיור, קצין עמדה, מפקד סוללה וקצין מבצעים. במלחמת יום הכיפורים שירת כסגן מפקד גדוד מרגמות 120 מ"מ בחזית המצרית. בשנים 1974-1975 שירת כסגן מפקד גדוד 402, ואחר כך שירת כקצין אג"ם באגד ארטילרי 215. לאחר לימודים במכללה הבין-זרועית לפיקוד ולמטה מונה ב-1977 למפקד גדוד 402 ובהמשך שירת כקצין אג"ם במפקדת חיל התותחנים. 

ב-1982 קודם לדרגת אלוף-משנה ומונה למפקד אגד 209, עמו נלחם במבצע שלום הגליל כחלק מאוגדה 252. ב-1983 מונה למפקד התותחנים הפיקודי של פיקוד הדרום. יצא ללימודים במכללה לפיקוד של צבא ארצות הברית בפורט לוונוורת', ב-1986 מונה לראש מחלקת ארגון באגף התכנון וב-1989 מונה לקצין תותחנים ראשי, תפקיד בו שירת עד 1993. 

לאחר שחרורו כיהן כמנכ"ל עיריית קריית גת, וכמנכ"ל המועצה לישראל יפה. ב-2004 מונה למנכ"ל תאגיד המיחזור אל"ה.

היה חבר בתנועת שח"ר בראשות יוסי ביילין ובמרצ והוא מראשי יוזמת ז'נבה. דובר מועדון האופנועים הישראלי.

באפריל 2012 יצא מישראל למסע סביב העולם על אופנוע והשלים את המסע לאחר 13 חודשים לאורך 75,000 ק"מ בנתיב שחצה את יבשות אסיה, צפון, מרכז ודרום אמריקה ואירופה. בכך הפך לישראלי הראשון שיצא על אופנוע אישי הרשום בישראל והשלים הקפה מלאה סביב העולם.

בבחירות המקומיות שנערכו ב-2018 שובץ במקום השני ברשימה מקומית למועצת פרדס חנה-כרכור.

מאז 2018, מכהן דורון קדמיאל כיו"ר עמותת 'עיניים בדרכים'/'נשק וסע'/'سلم وتوكلص' עמותה שמטרתה לקדם את הבטיחות בדרכים בככל אך בדגש על סביבת מוסדות חינוך.

קישורים חיצוניים
----------------

* דורון קדמיאל באתר בית התותחן.
* אתר המסע סביב העולם.

הערות שוליים
------------

1. ↑  אהרל'ה ויסברג, כך חילצו התותחנים את סיירת מטכ"ל בלבנון, באתר ישראל היום, 27 באפריל 2012.
2. ↑  ראשי היוזמה אתר יוזמת ז'נבה
3. ↑  רון איתן, דורון קדמיאל הצטרף לרשימתו של יואב קעטבי, באתר פלאשנט, 16 ביולי 2018

| מפקדי עוצבת כידון  |
| --- |
| 

|  |
| --- |
| יהודה נאות • נתן שרוני • יעקב עקנין • משה פלד • יעקב ארז • נחום שלום • שמעון בן-דוד • עודד טירה • אהוד אברמסון • שמעון רום • דורון קדמיאל • ארנון בן עמי • יעקב בן קיקי • מוטי הוד • עיבל גלעדי • צביקה פוקס • איציק פדהצור • אילן אפרת • בני מר • רועי ריפטין • יוסי סקל • שמעון ליטמן • יובל בן דב • רמי אבודרהם • גיא מרקיזנו • יאיר נתנס • צבי ארדן |

 |

| קציני תותחנים ראשיים (קתמ"ר)  |
| --- |
| 

|  |
| --- |
| יהודה גינצבורג (גדעון) • שמואל אדמון • מאיר אילן • שלום עירון • דן חירם • ישראל בן אמיתי • ברוך ברוכין • אריה לוי • נתן שרוני • אברהם בר דוד • אריה מזרחי • עודד טירה • שמואל רשף • דורון קדמיאל • יהושע דורפמן • דן הראל • אלי יפה • דני כסיף • לורנס מועלם • מישל בן ברוך • דוד סויסה • רועי ריפטין • אלון קלוס • אבירם סלע • נרי הורוביץ • יאיר נתנס |

 |
קוריאהקוריאה זהו שם קוריאני; שם המשפחה הוא וון. 
**וון אין-צ'ול** (בקוריאנית: **원인철**;‏ נולד ב-1 בינואר 1961) הוא גנרל דרום קוריאני בדימוס, אשר שימש כיושב ראש המטה המשולב (מקביל לרמטכ"ל) של הכוחות המזוינים של הרפובליקה של קוריאה בין 2020-2022.

ביוגרפיה
--------

וון נולד בוונג'ו ב-1 בינואר 1961. הוא למד בבית ספר התיכון ג'ונגקיונג בסיאול. הוא סיים את לימודיו ב-1979 ונכנס לאקדמיית חיל האוויר של קוריאה הדרומית ב-1980, וסיים את לימודיו ב-1984. לאחר סיום לימודיו פיקד על יחידות שונות של חיל האוויר וכן שרת במטה הכללי. כמו כן הוא הוכשר כטייס ג'נרל דיינמיקס F-16 פייטינג פלקון. הוא עבר קורסים נוספים בקוריאה הדרומית ובמדינות נוספות. ב-1990 הוא נכנס לבית הספר לקציני טיסה בבסיס חיל האוויר מקסוול במונטגומרי, אלבמה.

הוא שרת כמזכירו של ראש מטה חיל האוויר וכמנהל במרכז המבצעים האוויר והחללשל פיקוד המבצעים של חיל האוויר, ושימש כמפקד אגף הקרב ה-19. בנובמבר 2018 הוא מונה לסגן ראש מטה חיל האוויר. ב-16 באפריל 2019 הוא מונה לראש חיל האוויר של הרפובליקה של קוריאה. ב-31 באוגוסט 2020 הוא מונה ליושב ראש המטה המשולב (מקביל לרמטכ"ל) בידי הנשיא מון ג'יאה-אין. בחירתו נחשבת למפתיעה ושנויה במחלוקת, מכיוון שהגנרל סו ווק נתפס כמועמד מתאים יותר.

ב-5 ביולי 2022 פרש וון מתפקידו והוחלף בקים סיונג-קיום.

קישורים חיצוניים
----------------

ויקישיתוף מדיה וקבצים בנושא **וון אין-צ'ול** בוויקישיתוף
* וון אין-צ'יל באתר חיל האוויר של קוריאה הדרומית

הערות שוליים
------------

1. ↑  "(2nd LD) Air Force chief nominated as new Joint Chiefs of Staff chairman".

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"וון אין-צ'ול"**.